Robòtica i Medi Ambient, els dos primers Campus per a adolescents de la regidoria de Joventut
02 de juliol 2019

![](/media/rf5b5pgy/91_c_activitat_aigua.jpg)  
  

Esta setmana s'estan duent a terme dos dels Campus Jove que organitza la regidoria de Joventut com a alternativa d'oci formatiu i saludable per a adolescents durant el mes de juliol. En este cas, es tracta del Campus Penya, que arriba ja a la seua tercera edició, i el Campus de Robòtica, una de les novetats d'enguany. 

  

El primer, el Campus Penya, se celebra durant esta setmana a la Casa Penya d’Almardà, en el qual onze jóvens estan realitzant, amb la col·laboració d’Acció Ecologista Agró, una setmana plena d'activitats on els més jóvens gaudiran coneixent diferents animals en el seu hàbitat natural, com són les tortugues i els ocells autòctons de la marjal. Durant la setmana es realitza un cens de tortugues europees amb la utilització dels paranys que disposen i un anellat d'ocells recents en la zona per al seu control rutinari. Un altre dels punts importants a tractar en este campus és el consum responsable, per això mateix es dugueren a terme diversos tallers en relació amb l'agricultura ecològica per a realitzar la prova estrela del campus Màster Xef Ecológic. Agricultors ecològics de la zona disposen d'una bossa de productes als més jóvens, els quals han de realitzar una recepta de menjar amb tot el que han aprés. La millor recepta serà aquella que tant per gust com per emprempta ecològica siga la millor valorada. 

  

Per a esta setmana la regidoria de Joventut de l'Ajuntament de Sagunt ha disposat d'un autobús gratuït amb hora d'eixida a les 9.30 h des de la parròquia Jesús Obrero en les 500 vivendes del Port de Sagunt per a portar els xics i les xiques a la Casa Penya d’Almardà. 

  

![](/media/mdemjeeo/91_c_cartelcampus.jpg)  
  

Mentrestant, el Campus Robòtica 2019, amb 11 alumnes, es realitza amb la col·laboració d’Ingenio Kids amb una setmana plena d'enginy i lògica amb un gran suport de la programació robòtica. La implicació dels xics i xiques és el pilar fonamental per a dur a terme tota esta setmana de forma lúdica. Tot comença amb la base d'un robot que acaben muntant durant el campus per a superar diferents reptes com a preparació de l'exercici final. L'estratègia en conjunt amb la programació que van adquirint durant la setmana en les activitats més destacades com la defensa de la torre Tower Defense o Catapulta en temes d'estratègia d'atac els serviran per a complir els diferents objectius. Tota programació es duu a terme amb tauletes o ordinadors, a més de comptar amb un concurs de minipunts en relació amb la gamificació en completar els diferents objectius proposats en els diferents tallers. Finalment, la prova estrela és el Sumo de Robots, una lluita entre els robots muntats pels xics i xiques durant esta setmana que duen a terme amb tot el que han aprés en estratègia de defensa i atac, com d'enfortiment del robot, en els quals hauran de prendre decisions en grup per a no perdre al seu robot del tatami. ​

  

Segons explica el regidor de Joventut, Guillermo Sampedro, “**l'estiu és el moment idoni per a poder realitzar totes aquelles activitats que ens atrauen durant el curs però que és difícil traure temps lliure durant tot l'any, per això mateix comptem amb cinc campus proposats per la regidoria al llarg de tot el mes de juliol, com una espècie d'escola d'estiu però per a adolescents. En esta setmana, ens centrem, d'una banda en l'educació ambiental destinada per a conéixer la marjal a través d'itineraris i tallers i d'altra banda, en la tecnologia, centrant-nos en la construcció i programació d'un robot per a superar diferents reptes amb un gran últim desafiament**”.

  

La regidoria de Joventut en tots els seus campus ha proposat una activitat aquàtica com a tancament de la setmana lúdica i cultural plena de reptes i diversió. Esta activitat aquàtica inclosa en el programa de cada Campus Jove 2019 consisteix en surf, paddle surf i/o caiac en la zona de Port Siles, des de l'Ajuntament s'ha disposat d'un autobús per a portar els jóvens des del Casal Jove del Port de Sagunt fins a les instal•lacions i el seu posterior retorn amb la tutorització en tot moment d'un monitor del Casal Jove. 

  

![](/media/fh3dov2q/91_c_campus_penya.jpg)![](/media/hl0f5osf/91_c_robotica.jpg)  

*   [](http://www.facebook.com/sharer.php?u=https://aytosagunto.es/va/actualitat/robotica-i-medi-ambient-els-dos-primers-campus-per-a-adolescents-de-la-regidoria-de-joventut/ "Facebook")
*   [](http://twitter.com/share?url=https://aytosagunto.es/va/actualitat/robotica-i-medi-ambient-els-dos-primers-campus-per-a-adolescents-de-la-regidoria-de-joventut/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/robotica-i-medi-ambient-els-dos-primers-campus-per-a-adolescents-de-la-regidoria-de-joventut/ "Linked In")
*   [](mailto:?body=https://aytosagunto.es/va/actualitat/robotica-i-medi-ambient-els-dos-primers-campus-per-a-adolescents-de-la-regidoria-de-joventut/)